Mešká menštruácia
Dobrýdeň mala som menezes 19.4 a cez menzes som mala sex menštruácia mi meska 5dni test som si robila je negatívny jeveľké rizikopočas menzesu otehotnieť?ukáza.By miuž testžesom tehotná?
Dobrý deň,
ďakujeme za Vašu otázku.
Žena môže otehotnieť v ktorejkoľvek fáze menštruačného cyklu. Na otehotnenie však treba uvoľnenie zrelého vajíčka z folikulu - ovuláciu. To sa najčastejšie deje približne medzi 12-16 dňom menštruačného cyklu. Samozrejme je to veľmi individuálne a ovulácia môže byť posunutá. Vajíčko je schopné oplodnenia 12 hodín po ovulácii, toto obdobie je predĺžené o životnosť spermií v ženskom tele. Niektoré literatúry uvádzajú, že spermia môže prežiť až 7 dní. To vysvetľuje možnosť otehotnenia aj po pohlavnom styku, ktorý sa uskutočnil v čase menštruácie. Mimo ovulácie nie je možné otehotnieť.
Relevantný a odporúčaný čas na vykonanie tehotenského testu je v čase očakávanej menštruácie. Vtedy sa uvádza prenosť tehotenských testov viac než 99%.
Meškajúca menštruácia môže mať viac príčin. Okrem toho, že býva prvým príznakom tehotenstva, ju taktiež môže oddialiť napríklad nadmerný stres či prebiehajúce ochorenie, ako napríklad vaginálna infekcia. Každé ochorenie je pre organizmus stresovou situáciou a to sa môže prejaviť hormonálnymi zmenami, čo spôsobí posun v menštruačnom cykle.
Ak by menštruácia meškala viac ako 7 dní, je potrebné obrátiť sa na gynekológa, ktorý určí príčinu. Taktiež jednoznačne potvrdiť/vyvrátiť tehotenstvo môže iba lekár po vykonaní všetkých potrebných klinických a laboratórnych testov.
Prajem pekný zvyšok dňa.
S pozdravom
PharmDr. Veronika Kiabová